# I DASHUR PRIND!

Në disa studime është konfirmuar se prindërit dhe fëmijët zakonisht e konsiderojnë edukimin dhe kujdesin parashkollor në Finlandë si të një cilësie të lartë. Prindërit dhe fëmijët zakonisht janë të kënaqur me kujdesin ditor. Sidoqoftë, ka përsëri shumë gjëra që mund dhe duhet të përmirësohen. Puna për zhvillimin në edukimin dhe kujdesin parashkollor është një proces i vazhdueshëm. Në projektin *Reagimet progresive për edukimin dhe kujdesin parashkollor,* qëllimi është që së pari të bëhet një kërkim i zgjeruar dhe i plotë për edukimin parashkollor me të cilin fëmijët përballen dhe punojnë çdo ditë. Së dyti, bazuar në rezultatet e kërkimit, edukatoret marrin reagime që i ndihmojnë ato ta zhvillojnë më tej edukimin dhe kujdesin e ofruar.

Në këtë studim, fëmijët e zgjedhur në mënyrë rastësore do të vrojtohen, do të intervistohen dhe aktivitetet e tyre do të vlerësohen. Nëpërmjet vrojtimeve të fëmijëve, ne do të mbledhim informacione për eksperiencat dhe aktivitetet e përditshme të fëmijëve. Kjo nuk do të shkaktojë asnjë ndërhyrje te fëmijët.

Ky vrojtim kryhet në dy ditë të zgjedhura në mënyrë rastësore në grupin e fëmijëve. Çdo 20 minuta fëmija do të vrojtohet nga një asistent i kërkimit për një minutë. Përveç kësaj, edukatoret e grupit dhe menaxheri i njësisë së kujdesit ditor do të vlerësojnë aktivitetin e tyre, aktivitetin e fëmijëve, ambientin mësimor si dhe atmosferën në fjalë. Duke ndërthurur të dhënat e vrojtimit me të dhënat e vlerësimit, mund të analizohen ato elemente që kanë lidhje me njëri-tjetrin në praktikë, p.sh. cili lloj ambienti duket se ka lidhje me lumturinë ose pjesëmarrjen e fëmijëve. Kur zbulohen gjëra të tilla me një bazë të besueshme, edukatoret mund t’i zhvillojnë praktikat e tyre në mënyra të përcaktuara.

Duke filluar nga shtatori 2017, të dhënat e vrojtimit do të mblidhen në njësinë e kujdesit ditor (çerdhe, kopsht ose kujdesi ditor familjar) për fëmijën tuaj. Çdo vit afro 3000 fëmijë do të zgjidhen në mënyrë rastësore për të marrë pjesë në këtë studim, të paktën në disa bashki në Finlandë. Të dhënat e kërkimit janë konfidenciale. Nuk do të mblidhen apo regjistrohen emrat ose informacione të tjera personale. Vetëm prindërit, edukatoret e fëmijës dhe asistenti i kërkimit për vrojtimin (që është një mësues i kopshtit nga një njësi tjetër e kujdesit ditor) e dinë identitetin e fëmijëve pjesëmarrës dhe këto informacione nuk do të transferohen më tej. Gjatë situatave të vrojtimit, edukatoret e grupit do të punojnë si zakonisht me fëmijët duke u kujdesur për mirëqenien e tyre. Vrojtuesi nuk do të kontaktojë me fëmijët.

Gjatë studimit do të respektohen parimet etike për kërkimet. Në të dhënat e kërkimit, fëmijët nuk konsiderohen në mënyrë individuale, por sasia e madhe e të dhënave ofron mundësinë për të analizuar edhe fushat më të vogla të zhvillimit në një mënyrë të besueshme. Të dhënat do të analizohen duke përdorur metoda statistikore. Për informacione të mëtejshme, vizitoni faqen e internetit të projektit: [http://blogs.helsinki.fi/orientate/](http://blogs.helsinki.fi/orientate/%22%20%5Ct%20%22_blank).

Kërkimi mbështetet financiarisht nga Agjencia Kombëtare Finlandeze për Edukimin. Për më tepër, bashkitë pjesëmarrëse përdorin fondet e tyre të zhvillimit për këtë projekt. Të dhënat e kërkimit do të përdoren në bashki si dhe në kërkimin për edukimin dhe kujdesin parashkollor në Universitetin e Helsinkit (shikoni informacionet e kontaktit më poshtë). Bashkitë mund të kenë akses te të dhënat anonime për t’i analizuar ato, por bashkitë nuk mund të përcaktojnë njësitë e kujdesit ditor ose fëmijët në mënyrë individuale. Të dhënat anonime do të regjistrohen dhe do të ruhen në mënyrë dixhitale.

Për të bërë të mundur që të merret parasysh këndvështrimi i çdo fëmije dhe që kjo të ketë ndikim në rezultatet e kërkimit, ne kërkojmë lejen e prindit/prindërve për pjesëmarrjen e fëmijës së tyre në projektin e kërkimit. Eksperiencat e çdo fëmije janë të rëndësishme dhe duhet të merren parasysh në procesin e edukimit dhe kujdesit. Rezultatet e studimit do të përdoren për zhvillimin e edukimit dhe kujdesit parashkollor dhe prindërit do të informohen në përgjithësi për zhvillimin e kryer në çdo bashki.

Fëmija nuk do të marrë pjesë në projekt pa lejen e prindit/prindërve. Pjesëmarrja është plotësisht vullnetare dhe prindërit mund të tërhiqen në çdo kohë nga projekti pa dhënë shpjegime për arsyen. Refuzimi i mundshëm nuk do të sjellë si pasojë asnjë dëm për fëmijën ose familjen. Të dhënat anonime të kërkimit do të mblidhen, do të ruhen dhe do të analizohen duke përdorur parimet etike të kërkimeve. Të dhënat anonime të kërkimit do të ruhen në Universitetin e Helsinkit për studime të mëtejshme.

Ju lutemi dorëzoni formularin e lejes tek edukatoret e fëmijës tuaj.

**Me respekt,**

Jyrki Reunamo, Ph. D., Kërkuesi drejtues

Departamenti i Shkencave të Edukimit

Fakulteti i Edukimit

Universiteti i Helsinkit

jyrki.reunamo@helsinki.fi

**Personat e kontaktit në bashki të ndryshme:**
Espoo varpu.ojala@espoo.fi
Helsinki nina.onufriew@hel.fi
Hämeenlinna taru.terho@hmledu.fi

Joensuu mikko.tiihonen@joensuu.fi
Järvenpää taija.polkki@jarvenpaa.fi

Kangasala niina.kettunen-niemi@kangasala.f
Kerava heli.soderqvist@kerava.fi
Kouvola paivi.h.virtanen@kouvola.fi
Mäntsälä tuija.kukkonen@mantsala.fi
Nurmijärvi marita.kayhko@nurmijarvi.fi
Sipoo petra.salomaa@sipoo.fi
Turku ulla.soukainen@turku.fi
Vantaa tiina-liisa.akerfelt@vantaa.fi

# formulari i pëlqimit

Në projektin e kërkimit dhe zhvillimit *Reagimet progresive për edukimin dhe kujdesin parashkollor,* të dhënat do të mblidhen duke vrojtuar aktivitetet e fëmijëve në kujdesin ditor, duke vlerësuar aktivitetet e tyre dhe duke intervistuar fëmijët. Të dhënat do të regjistrohen dhe do të ruhen në mënyrë dixhitale.

Të dhënat e vrojtimit do të ndërthuren me vlerësimet e edukatoreve dhe menaxherit të njësisë së kujdesit ditor për punën e tyre dhe ambientin mësimor për të bërë të mundur të analizohen lidhjet mes eksperiencave të fëmijëve dhe metodave pedagogjike. Kjo bën të mundur zhvillimin e edukimit dhe kujdesit parashkollor në një mënyrë të bazuar në nismat e fëmijëve.

Fëmija nuk do të marrë pjesë në projekt pa lejen e prindit/prindërve. Pjesëmarrja është plotësisht vullnetare dhe prindërit mund të tërhiqen në çdo kohë nga projekti pa dhënë shpjegime për arsyen. Refuzimi i mundshëm nuk do të sjellë si pasojë asnjë dëm për fëmijën ose familjen. Të dhënat anonime të kërkimit do të mblidhen, do të ruhen dhe do të analizohen duke përdorur parimet etike të kërkimeve. Të dhënat anonime të kërkimit do të ruhen në Universitetin e Helsinkit për studime të mëtejshme.

Fëmija im\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ mund të marrë pjesë në kërkimin Reagimet progresive për edukimin dhe kujdesin parashkollor në periudhën 2018–2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Vendi dhe data

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Nënshkrimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Emri me shkronja shtypi